Тодоренко,_Регина_Петровна
Карьеразы.
2007 чылда Регина Тодоренко «Золотая десятка» деп билдингир телемѳѳрейниң чарлакчызы апарган. Аңаа ажылдап турда Наталья Могилевская деп продюсер эскерип кааш, «Фабрика звёзд-2» деп украин проектиже чалаан. 2008 чылда Регина проектиниң тиилекчилериниң санынче киргеш, Real O деп бѳлүктүң солизи апарган. 2010 чылда альбому чырыкчы үнүп келген. 2014 чылда чарып алган контрактызының тѳнгени-биле бѳлүктен чоруур ужурга таварышкан. 2009 чылда дыка хѳй ырыларның автору апарган болгаш Руслан Квинт деп композитор-биле эвилелдежип алгаш: «Минута славы» (8-ки сезон) гимн шоу, София Ротару «Прости», Виталий Козловский «Немає неба», Маша Собко «Всё равно», «Моя любовь», Наталья Могилевская «Спасибо мама», Татьяна Чубарова  «Я подарю»,  Open Kids «Шоу-гёлз» («Show girl»), Маша Гойя «Пополам», Елена Лаптандер  «У сердца твоего», «Просто обними», Наталья Бардо «Бардо», Real O «Снегом», «Уходи на фиг», «Ёлки», INDI «Кристаллы» дээш оон-даа хѳйну ундургеннер. 2014 чылда мѳѳрейге шилилгени эрткеш «Орёл и решка» ( Коля Сергой-биле пара) деп теледамчыдылганың эрттирикчи чарлакчызы апарган болгаш ѳске-даа болуп эрткен сезоннарга киришкен ( чүгле «Перезагрузкиге» киришпээн). 2015 чылда чааскаан ырлааш, «Heart’s Beating» деп ырыны бижиткен. Дѳрт дугаар Россия чергелиг «Голос» деп шоуга киришкен, дагдыныкчызы Полина Гагарина болган. 2016 чылда США-нын Каньоне Антилопы деп черинге «Орёл и решка» деп программаны тыттырып турар еде «Liverpool» деп клипти кѳргүскен. Ол-ла чылын Регина Тодоренко Андрей Бедняков, Лес Никитюк болгаш Жанна Бадоев-биле Светлана Лободоның «Пора домой» деп клипке тыттырган. 2015 чылдың ноябрьда «M1 Music Awards» «Прорыв года» деп номинацияга тѳлептиг болган. 2016 чылдың январьда «Maxim» деп орус версияның журналынга тыттырган. Ол-ла чылдың апрельде Generation TR деп бодунуң хууда адынга хепти үндүрүп эгелээр деп чарлаан. Май айда «Лучшая телеведущая» шаңналынга «Cosmopolitan Awards 2016» деп номинацияга тѳлептиг болган. 2015 чылдың декабрьның 10-да «Орёл и решка» деп программазында кады ажылдап турар Леся Никитюк-биле кады 8 ай иштинде бүдүн делегейни эргээн. Ынчалза-даа 24 дугаар дамчыдылганың үнгениниң соонда Леся дамчыдылгадан чорупкан, орнунга Петр Романов деп актер ажылдап эгелээн. 2016 чылды ноябрь 26-да Регинаны «Fire» деп 13 ырызы кирип турар альбому үнген. 2016 чылдың тѳнчүзүнде Лес Никитюк-биле «Орёл и решканың» 13 дугаар сезонун тыттырары-биле бүдүн делегейни эргээн. Ол сезон 2017 чылдың февральдың 13-те чырыкче үнген. Тодоренко 2017 чылдың май айда билдингир дээн хемчеглерниң бирээзи Канның чоннар аразында кинофестивалынга L’Oreal Paris деп брендниң тѳлээлекчизи болуп киришкеш, ол фестивальга чарлакчылап каш удаа кызыл дорожкаже үнген. 2017 чылдың чайын Регина Тодоренко ийи дугаар сезоннуң кезээ «Рай биле Адка» тыттырган. Ону ол-ла чылдың август тѳнчүзүнде «Интер» деп телеканалга кѳргүскен. Оон соонда сентябрьда «Пятница» деп телеканалга кѳстүп келген. Чаа сезонну кѳргүскен кол сорулгазы- делегейде хоорайларның ийи талазын-«дываажаң ораны» биле «аза оранын» кѳргүзери болган. Лес Никитюктуң орнунга Регина телечарлакчылавышаан, Наталя Неведрованың диджейи болгаш телепродюсору апарган. 2017 чылдың августуң 28-те СерпуховкаТеатриумге «Заложи жену в ломбард» деп шииге Регина Тодоренко кол рольду ойнаан. Ол шиини бүдүн Россияның болгаш Украинаның хоорайларын кезиир дугайында дыңнаткан. Регина ноябрьның 13-те Glamour журналының «Телезвезда года» деп номинациязынга «Женщина года 2017» -ге тиилекчи болган. 2017 чылдың ноябрьның 30-де Регина Тодоренко Instagramга бодунуң арнынга «Орёл и решка» деп шоудан чоруурун дыңнаткан. 2017 чылдың ноябрь айдан эгелеп «Мейкаперы» деп бьюти-шоунуң «Пятница!» деп телеканалынга билдингир стилист Владислав Лисов-биле ажылдап эгелээн. 2018 чылдан эгелеп Регина «Голос улиц» деп музыкалыг мѳѳрейниң чарлакчызы апарган болгаш «Пятница с Региной» деп бодунуң шоузун «Пятница!» деп каналга неделя санында үндүрүп турган ( 2018 чылдың июнь 28-те үндүрүп эгелээн). Шоуну «Пятница!» деп каналга алды катап үндүрген соонда, 2018 чылдың августан эгелеп үндүрбейн барган. Чүге дизе Регина YouTubeка бодунуң хууда каналын ажыдып алган. 2018 чылдан эгелеп Тодоренко «Орёл и решка. Россия» деп программаның чарлакчызы апарган. 2019 чылдан эгелеп «Регина +1» деп шоунуң автору болгаш чарлакчызы апарган. Бо дамчыдылгага чаш кижини канчаар кижизидерин, чемгерерин, кандыг ойнаарактар берип болурунуң дугайында тайылбырлап турган. Бо дамчыдылганы эрттиреринге билдингир сылдыстар база дузалажып турган. «Регина+1» деп дамчыдылгазы дээш 2019 чылдың октябрь 2-де «ТЭФИ» шаңналдың «Лучшая ведущая утренней программы» деп номинациязынга шанналдыг черге тѳлептиг болган. 2020 чылда Тодоренко «Маска» деп музыкалыг шоунуң жюри кежүгүнү апарган. «Маска» (Россияның чоннар аразында «The Masked Singer» деп шоу формады) НТВ каналында кѳргүзуп турар, 2020 чылдың март 1-ден эгелеп кѳргүзуп эгелээн)